เซลล์บรอดคาสต์

การแจ้งเตือนสาธารณะโดยใช้ฟีเจอร์เซลล์บรอดคาสต์ที่มาพร้อมระบบปฏิบัติการแอนดรอยด์ 12
เซลล์บรอดคาสต์ (Cell Broadcast หรือ CB) คือวิธีการส่งข้อความสั้น ๆ ไปยังผู้ใช้โทรศัพท์มือถือหลายเครื่องในพื้นที่ที่กำหนดพร้อมกัน โดยกำหนดโดยคณะกรรมการจีเอสเอ็มของสถาบันมาตรฐานโทรคมนาคมแห่งยุโรป (ETSI) และ 3GPP และเป็นส่วนหนึ่งของมาตรฐานของระบบ 2G, 3G, 4G และ 5G นอกจากนี้ตัวระบบยังรู้จักกันในชื่อ Short Message Service-Cell Broadcast (SMS-CB หรือ CB SMS)
เซลล์บรอดคาสต์แตกต่างจากบริการส่งข้อความแบบหนึ่งต่อหนึ่ง (Short Message Service-Point to Point หรือ SMS-PP) โดยเซลล์บรอดคาสต์เป็นบริการส่งข้อความแบบหนึ่งต่อหลายที่มีการกำหนดเป้าหมายทางภูมิศาสตร์และกำหนดขอบเขตทางภูมิศาสตร์ เทคโนโลยีเซลล์บรอดคาสต์ถูกใช้กันอย่างแพร่หลายสำหรับระบบแจ้งเตือนสาธารณะ เช่นเหตุแผ่นดิไหว ภูเขาไฟ พายุ หรือแม้กระทั่งการตามหาบุคคลสูญหาย

**ประวัติ**
การส่งข้อความแบบเซลล์บรอดคาสต์ได้รับการสาธิตครั้งแรกในปารีสในปี 1997 ผู้ให้บริการโทรศัพท์เคลื่อนที่บางรายก็ใช้เซลล์บรอดคาสต์เพื่อสื่อสารรหัสพื้นที่ของเสาโทรศัพท์ไปยังผู้ใช้โทรศัพท์เคลื่อนที่ (ผ่านหมายเลข 050) เพื่อรายงานสภาพอากาศ การส่งข้อความจำนวนมาก การบริการข่าวสารท้องถิ่น และแจ้งเตือนหรือแจ้งเหตุไปทั่วเมืองหรือทั่วประเทศ เซลล์บรอดคาสต์ได้รับการนำไปใช้อย่างแพร่หลายตั้งแต่ปี 2008 โดยผู้ให้บริการเครือข่ายหลักในเอเชีย สหรัฐอเมริกา แคนาดา อเมริกาใต้ และยุโรป แม้ผู้ให้บริการบางรายยังไม่ได้เปิดใช้งานฟังก์ชันการส่งข้อความแบบเซลล์บรอดคาสต์ในเครือข่ายของตน แต่โทรศัพท์ส่วนใหญ่ที่ใช้ในปัจจุบันรองรับฟังก์ชันการส่งข้อความแบบ เซลล์บรอดคาสต์ อย่างไรก็ตาม ฟังก์ชันนี้ในอุปกรณ์จำนวนมากถูกปิดใช้งานไว้ตามค่าเริ่มต้น และไม่มีอินเทอร์เฟซมาตรฐานสำหรับเปิดใช้งานฟีเจอร์นี้

**เทคโนโลยี**
ข้อความเซลล์บรอดคาสต์หนึ่งข้อความสามารถเข้าถึงโทรศัพท์จำนวนมากได้ในคราวเดียว โดยข้อความเซลล์บรอดคาสต์จะส่งถึงคลื่นเซลลูลาร์เฉพาะของเครือข่ายโทรศัพท์มือถือ แทนที่จะส่งถึงโทรศัพท์เครื่องใดเครื่องหนึ่งโดยเฉพาะ ระบบเซลล์บรอดคาสต์ (Cell Broadcast Systems หรือ CBS) รุ่นล่าสุดสามารถส่งข้อมูลไปยังเครือข่ายโทรศัพท์เคลื่อนที่ทั้งหมดได้ภายในเวลาไม่ถึง 10 วินาที ส่งผลให้ข้อมูลไปถึงผู้ใช้บริการโทรศัพท์เคลื่อนที่หลายล้านคนในเวลาเดียวกัน ข้อความเซลล์บรอดคาสต์เป็นบริการแจ้งเตือนแบบพุชที่ยังไม่ได้รับการยืนยัน ซึ่งหมายความว่าผู้ส่งข้อความจะไม่ทราบว่าใครได้รับข้อความ ทำให้สามารถให้บริการได้โดยไม่เปิดเผยตัวตนได้ ซึ่งทำให้เซลล์บรอดคาสต์สอดคล้องกับข้อบังคับทั่วไปเกี่ยวกับการคุ้มครองข้อมูลของสหภาพยุโรป (EU General Data Protection Regulation หรือ GDPR) ฉบับล่าสุด เนื่องจากเซลล์บรอดคาสต์ไม่จำเป็นต้องใช้หรือร้องขอหมายเลขโทรศัพท์มือถือจากผู้ใช้ ผู้ให้บริการ (หรือผู้ร้องขอบริการแจ้งเตือน) สามารถร้องขออัตราความสำเร็จของข้อความได้ ในกรณีดังกล่าว ระบบเซลล์บรอดคาสต์จะตอบกลับด้วยจำนวนเครื่องโทรศัพท์ที่ใช้ระบบเซลลูลาร์ที่ส่งถึงและจำนวนเครื่องโทรศัพท์ที่ใช้ระบบเซลลูลาร์ที่ส่งข้อความแจ้งเตือน
คลื่นเซลลูลาร์แต่ละคลื่นจะครอบคลุมพื้นที่ทางภูมิศาสตร์ที่แน่นอน โดยปกติจะมีเส้นผ่านศูนย์กลางไม่กี่กิโลเมตร ดังนั้นการส่งข้อความเซลล์บรอดคาสต์ไปยังคลื่นโทรศัพท์ที่ระบุเท่านั้น จึงสามารถจำกัดการออกอากาศให้อยู่ในพื้นที่ที่ระบุได้ สิ่งนี้มีประโยชน์สำหรับข้อความที่เกี่ยวข้องเฉพาะบางพื้นที่ เช่น แจ้งเตือนน้ำท่วม แจ้งเตือนอุบัติเหตุ
วงจำกัดข้อความเซลล์บรอดคาสต์ประกอบด้วยช่วงเวลาการเผยแพร่ หากปล่อยให้เวลาเริ่มต้นเปิดอยู่ ระบบเซลล์บรอดคาสต์จะถือว่าเริ่มทันที ซึ่งจะเป็นกรณีของข้อความแจ้งเตือนสาธารณะ หากปล่อยให้เวลาสิ้นสุดเปิดอยู่ ข้อความจะถูกทำซ้ำไปเรื่อย ๆ ต้องใช้ข้อความยกเลิกในภายหลังเพื่อหยุดข้อความ ซึ่งสามารถตั้งค่าอัตราการทำซ้ำได้ตั้งแต่ 2 วินาทีไปจนถึง 30 นาที ข้อความเซลล์บรอดคาสต์ที่ส่งซ้ำแต่ละข้อความจะมีการระบุแหล่งที่มาของข้อความ และหมายเลขซีเรียลเดียวกัน ด้วยการใช้ข้อมูลนี้ โทรศัพท์มือถือจึงสามารถระบุและละเว้นการกระจายข้อความที่ได้รับไปแล้วได้
หน้าข้อความเซลล์บรอดคาสต์ประกอบด้วย 82 อ็อกเท็ต (octet) ซึ่งเมื่อใช้ชุดอักขระเริ่มต้นสามารถเข้ารหัสได้ 93 ตัว สามารถรวมหน้าเหล่านี้ได้สูงสุด 15 หน้าเพื่อสร้างข้อความเซลล์บรอดคาสต์ (ดังนั้นความยาวสูงสุดของข้อความเซลล์บรอดคาสต์หนึ่งข้อความจึงอยู่ที่ 1,395 ตัว)
ศูนย์กระจายเสียงเซลลูลาร์ (CBC) ระบบที่เป็นแหล่งที่มาของข้อความแบบ SMS-CB เชื่อมต่อกับตัวควบคุมสถานีฐาน (Base Station Controller หรือ BSC) ในเครือข่ายจีเอสเอ็ม ไปยังตัวควบคุมเครือข่ายวิทยุ (RNC) ในเครือข่ายยูเอ็มทีเอส ไปยัง Mobility Management Entity (MME) ในเครือข่ายแอลทีอี หรือไปยัง Access and Mobility Management Function (AMF) หลักในเครือข่าย 5G
การใช้งานทางเทคนิคของบริการเซลล์บรอดคาสต์มีอธิบายไว้ในข้อกำหนด 3GPP TS 23.041
*อินเทอร์เฟซ 2G-CBC (BSC) มีอธิบายไว้ในมาตรฐาน 3GPP TS 48.049 อย่างไรก็ตาม ยังมีการใช้งานที่ไม่เป็นมาตรฐานอยู่
*อินเทอร์เฟซ 3G-CBC (RNC) มีอธิบายไว้ในมาตรฐาน 3GPP TS 25.419
*อินเทอร์เฟซ 4G-CBC (MME) มีอธิบายไว้ในมาตรฐาน 3GPP TS 29.168
*อินเทอร์เฟซ 5G-CBC (AMF) มีอธิบายไว้ในมาตรฐาน 3GPP TS 29.518
ศูนย์กระจายเสียงเซลลูลาร์จะส่งข้อความเซลล์บรอดคาสต์ตามรายละเอียดอัตราการทำซ้ำที่ร้องขอ และจำนวนครั้งที่ข้อความที่ผู้ให้บริการต้องการจะส่งไป จะถูกส่งไปยัง BSC/RNC/MME/AMF ความรับผิดชอบของ BSC/RNC/MME/AMF คือการส่งข้อความเซลล์บรอดคาสต์ไปยังฐานรับส่งสัญญาณ (BTS), Node B, ENodeB และ gNodeB ที่จัดการคลื่นเซลลูลาร์ที่ร้องขอ

**ระบบเตือนภัยสาธารณะ**
เซลล์บรอดคาสต์มีอุปสรรค์การรับส่งข้อมูลน้อย จึงเหมาะมากสำหรับใช้ในช่วงที่เกิดภัยพิบัติ เมื่อข้อมูลข่าวสาร (จากโซเชียลมีเดียและแอปมือถือ) พุ่งสูง การใช้ SMS และการโทรปกติ (กรณีที่มีการโทรจำนวนมาก) มีแนวโน้มจะทำให้เครือข่ายมือถือขัดข้องอย่างมาก ดังที่เหตุการณ์ต่าง ๆ ที่เคยเกิดขึ้น
ระบบเตือนภัยสาธารณะ (Public Warning Systems) หรือที่เรียกอีกอย่างว่า ระบบแจ้งเตือนฉุกเฉิน (Emergency Alert Systems) ซึ่งมีการนเทคโนโลยีเซลล์บรอดคาสต์ำมาใช้ด้วยวิธีที่แตกต่างกันไปในแต่ละประเทศ แต่โดยภาพรววมแล้วก็จะใช้ในลักษณะที่เหมือนกัน โดยกำหนดมาตรฐานทางเทคนิค ซึ่งมีระบุไว้ในมาตรฐาน 3GPP TS 23.041 โดยมีการใช้งานขนาดใหญ่ที่กล่าวถึงในมาตรฐาน 3GPP ได้แก่ Wireless Emergency Alerts (CMAS) ในสหรัฐอเมริกาและ EU-Alert ในยุโรป (กำหนดไว้ในมาตรฐาน ETSI แต่การนำไปใช้ในระดับชาตินั้นมีความหลากหลาย ขึ้นอยู่กับกฎหมาย และลักษณะภัยพิบัติตามภูมิศาสตร์ของแต่ละประเทศ) การแจ้งเตือนสามารถกำหนดผู้รับในทางภูมิศาสตร์ได้ เมื่อมีการตั้งค่าให้รับการแจ้งเตือนเฉพาะโทรศัพท์ในพื้นที่ทางภูมิศาสตร์ที่กำหนดไว้เท่านั้น ซึ่งเมื่อได้รับการแจ้งเตือน จะมีการแสดงการแจ้งเตือนในรูปแบบเฉพาะ และเล่นเสียงเฉพาะ ตามการตั้งค่าของแต่ละผู้ให้บริการ ถึงแม้ว่าโทรศัพท์จะตั้งค่าเป็นโหมดปิดเสียงก็ตาม เช่นเสียงนี้: เสียงแจ้งเตือนสองโทน ในระดับคลื่นไซน์ 853 เฮิรตซ์ และ 960 เฮิรตซ์ ซึ่เป็นเสียงตามที่กำหนดโดยมาตรฐานของ WEA (CMAS) และ ETSI การแจ้งเตือนฉุกเฉินของเซลล์บรอดคาสต์สามารถออกอากาศได้ทั้งในภาษาของพื้นที่ และภาษาเพิ่มเติม ซึ่งจะแสดงขึ้นตามการตั้งค่าภาษาของอุปกรณ์ของผู้ใช้ ผู้ผลิตโทรศัพท์ส่วนใหญ่จะปฏิบัติตามมาตรฐานเหล่านี้ แต่จะมีอินเทอร์เฟซผู้ใช้ที่แตกต่างกันเล็กน้อย เช่นเดียวกับการโทรฉุกเฉิน อุปกรณ์ต่าง ๆ มักไม่จำเป็นต้องใส่ซิมการ์ดเพื่อรับการแจ้งเตือน
การแจ้งเตือนฉุกเฉินแบบไร้สาย (CMAS) ส่งโดยใช้เซลล์บรอดคาสต์โดยกรมอุตุนิยมวิทยาแห่งชาติของสหรัฐอเมริกา
การแจ้งเตือนฉุกเฉินในการใช้งานเซลล์บรอดคาสต์ส่วนใหญ่นั้นมีหมวดหมู่หรือระดับการแจ้งเตือนที่แตกต่างกัน โดยใช้ตัวระบุข้อความที่ระบุไว้ในมาตรฐาน 3GPP หมวดหมู่หรือระดับการแจ้งเตือนจะถูกกำหนดโดยความรุนแรงของคำเตือน เช่น ภัยคุกคามต่อชีวิต ภัยอันตรายที่ใกล้จะเกิดขึ้น หรือข้อความให้คำแนะนำ ซึ่งผู้ใช้สามารถเลือกไม่รับการแจ้งเตือนระดับล่างได้ขึ้นอยู่กับการดำเนินการในแต่ละประเทศ อย่างไรก็ตาม การแจ้งเตือนระดับสูงสุดมักจะแสดงบนอุปกรณ์ของผู้ใช้เสมอ
ตารางด้านล่างนี้เป็นตารางเปรียบเทียบหมวดหมู่/ระดับการแจ้งเตือนในระบบต่าง ๆ (โดยอิงตามตัวระบุข้อความ 3GPP ทั่วไป):
ในกรณีที่ใช้อินเทอร์เน็ตโรมมิง หากผู้ให้บริการภายในประเทศของผู้ใช้รองรับการแจ้งเตือนฉุกเฉินแบบเซลล์บรอดคาสต์ การแจ้งเตือนจะปรากฏขึ้นหากเปิดใช้งานหมวดหมู่/ระดับการแจ้งเตือนและเทียบเท่ากับระบบของผู้ให้บริการภายในประเทศของผู้ใช้
ข้อความเซลล์บรอดคาสต์สามารถใช้ข้อความ CAP (Common Alerting Protocol) เป็นอินพุตตามที่ระบุโดยองค์กร OASIS หรือโปรโตคอลอินเทอร์เฟซ C ของ Wireless Emergency Alerts (WEA) ซึ่งได้รับการระบุร่วมกันโดย Alliance for Telecommunications Industry Solutions (ATIS) และ Telecommunications Industry Association (TIA)
ข้อดีของการใช้เซลล์บรอดคาสต์เพื่อแจ้งเตือนสาธารณะ ได้แก่:- การส่งข้อความเซลล์บรอดคาสต์ถึงผู้คนจำนวนไม่กี่คนหรือหลายล้านคนใช้เวลาไม่ถึง 10 วินาที- เซลล์บรอดคาสต์มีเสียงเรียกเข้าและการสั่นที่เป็นเอกลักษณ์และเฉพาะตัว- มีเพียงหน่วยงานที่ได้รับอนุญาตและเครือข่ายมือถือที่ให้บริการเท่านั้นที่สามารถส่งข้อความเซลล์บรอดคาสต์ได้- 99% ของโทรศัพท์มือถือทั้งหมดที่ใช้ในปัจจุบันรองรับเซลล์บรอดคาสต์- เซลล์บรอดคาสต์รองรับความยาวข้อความสูงสุด 1,395 อักขระในอักษรละตินและ 615 อักขระในชุดอักขระเข้ารหัสสากล (UCS-2) เพื่อรองรับอักษรอื่น ๆ เช่น ไทย อาหรับ จีน อูรดู หรือกรีก- เซลล์บรอดคาสต์รองรับหลายภาษา- เซลล์บรอดคาสต์รองรับการใช้ URL และลิงก์เว็บในข้อความแจ้งเตือน- เซลล์บรอดคาสต์รองรับการกำหนดเป้าหมายพื้นที่ทางภูมิศาสตร์ที่เฉพาะเจาะจง (geotargeting) เฉพาะอุปกรณ์ที่เชื่อมต่อกับสถานีฐานในพื้นที่นั้นเท่านั้นที่จะได้รับข้อความ- เซลล์บรอดคาสต์รองรับการอัปเดตภายในไม่กี่วินาทีหลังจากมีข้อความแจ้งเตือนที่มีอยู่เนื่องจากสถานการณ์อันตรายที่เปลี่ยนแปลงไป- เซลล์บรอดคาสต์รองรับกลไกในการแจ้งข้อมูลและแนะนำผู้คนในพื้นที่เสี่ยงภัยใกล้เคียงภายในไม่กี่วินาที- เซลล์บรอดคาสต์สามารถเข้าถึงผู้ใช้บริการโทรศัพท์มือถือทุกคน รวมถึงผู้ใช้บริการโรมมิ่ง (ในภาษาของตนเอง)- เซลล์บรอดคาสต์ไม่ได้รับผลกระทบจากความแออัดของเครือข่ายมือถือ- เซลล์บรอดคาสต์ไม่ได้รับผลกระทบจากการปิดกั้นระดับการเข้าถึงและหรือการปิดกั้นระดับของซิมการ์ด- เซลล์บรอดคาสต์ไม่ได้รับผลกระทบจากข้อจำกัดในการปกป้องข้อมูลใด ๆ เนื่องจากไม่จำเป็นต้องใช้ข้อมูลส่วนบุคคลเพื่อส่งข้อความ- เซลล์บรอดคาสต์สามารถใช้เพื่อระบุบุคคลที่อยู่ในเซลล์เซกเตอร์แต่ละเซลล์หรือรูปหลายเหลี่ยมขนาดใหญ่ที่ครอบคลุมทั้งเมืองหรือประเทศได้- ข้อความเซลล์บรอดคาสต์สามารถอัปเดตได้ เมื่อเงื่อนไขของเหตุการณ์เปลี่ยนแปลงไปในระหว่างเหตุการณ์ และเมื่อสิ้นสุดเหตุการณ์ก็สามารถให้สัญญาณว่าปลอดภัยได้- เซลล์บรอดคาสต์เหมาะสำหรับการทดสอบสร้างความตระหนักรู้ต่อสาธารณชนในระดับประเทศช่วงรายเดือนหรือรายครึ่งปี- การเปิดใช้งานเซลล์บรอดคาสต์ในเครือข่ายมือถือไม่มีผลต่ออายุการใช้งานแบตเตอรี่ของอุปกรณ์มือถือ

**ความถี่ในการนำเซลล์บรอดคาสต์มาใช้**
จุดวิพากษ์วิจารณ์ในอดีตเกี่ยวกับเซลล์บรอดคาสต์คือผู้ใช้ไม่มีประสบการณ์ที่สม่ำเสมอบนอุปกรณ์พกพาทั้งหมดในประเทศใด ประเทศหนึ่ง
การแจ้งเตือนของ Wireless Emergency Alerts และการแจ้งเตือนของรัฐบาลโดยใช้เซลล์บรอดคาสต์ได้รับการรองรับในโทรศัพท์มือถือรุ่นต่าง ๆ สมาร์ทโฟนบางรุ่นมีเมนูการกำหนดค่าที่ให้ความสามารถในการเลือกไม่รับการแจ้งเตือนสำหรับระดับความร้ายแรงของการแจ้งเตือนสาธารณะบางระดับ
ในกรณีที่องค์กรป้องกันพลเรือนแห่งชาติกำลังนำมาตรฐานระบบเตือนภัยสาธารณะของ 3GPP มาตรฐานใดมาตรฐานหนึ่งมาใช้ ได้แก่ PWS หรือที่เรียกว่า CMAS ในอเมริกาเหนือ EU-Alert ในยุโรป LAT-Alert ในอเมริกาใต้ ระบบเตือนภัยแผ่นดินไหวและสึนามิในญี่ปุ่น ประชาชนแต่ละคนในประเทศนั้น ๆ ไม่ว่าจะใช้เครือข่ายภายในประเทศหรือโรมมิ่ง ก็จะใช้งานฟีเจอร์การเตือนภัยสาธารณะแบบเซลล์บรอดคาสต์ที่มีอยู่ในระบบปฏิบัติการแอนดรอยด์ทุกระบบและอุปกรณ์มือถือ iOS โดยอัตโนมัติ
ในประเทศที่เลือกใช้เซลล์บรอดคาสต์เพื่อส่งข้อความเตือนสาธารณะ โทรศัพท์เคลื่อนที่ถึง 99% จะได้รับข้อความเซลล์บรอดคาสต์ (เข้าถึงประชากร 85 ถึง 95% เนื่องจากประชาชนไม่ใช่ทุกคนที่มีโทรศัพท์มือถือ) ภายในไม่กี่วินาทีหลังจากที่หน่วยงานของรัฐส่งข้อความดังกล่าว ดูตัวอย่าง Emergency Mobile Alert (นิวซีแลนด์), Wireless Emergency Alerts (สหรัฐอเมริกา) และ NL-Alert (เนเธอร์แลนด์)

**การบังคับใช้ในการเตือนสาธารณะ**
แอนดรอยด์ในสหรัฐอเมริกา
แอนดรอยด์
ประเทศและภูมิภาคต่าง ๆ หลายแห่งได้นำระบบแจ้งเตือนตามตำแหน่งมาใช้โดยอาศัยการแพร่สัญญาณผ่านคลื่นเซลลูลาร์ ข้อความแจ้งเตือนที่ส่งถึงประชากรซึ่งถูกเผยแพร่ผ่านสื่อต่าง ๆ แล้ว จะถูกส่งต่อผ่านเครือข่ายมือถือโดยใช้การแพร่สัญญาณผ่านคลื่นเซลลูลาร์- Greece กรีซ - GR-Alert- South Korea เกาหลีใต้ - Korean Public Alert Service (ใช้ในการรายงานตัวเลขผู้ป่วย COVID ในแต่ละภูมิภาคทุกวัน และนอกจากนี้ในเกือบทุกวันจะใช้เพื่อแจ้งข่าวการปิดชั่วคราวของรถไฟฟ้าใต้ดิน บุคคลสูญหาย หรืออากาศหนาวเย็น)- Canada แคนาดา - Alert Ready- Croatia โครเอเชีย- Chile ชิลี - Sistema de Alerta de Emergencias (SAE)- Saudi Arabia ซาอุดีอาระเบีย - KSA-Alert- Japan ญี่ปุ่น - ระบบเตือนภัยแผ่นดินไหวและคลื่นสึนามิ (หรือรู้จักกันในชื่อข้อความแจ้งเตือนฉุกเฉิน ข้อมูลภัยพิบัติและการอพยพจากกระทรวงต่าง ๆ ของรัฐบาลและรัฐบาลท้องถิ่น การเตือนภัยแผ่นดินไหวและสึนามิจากสำนักงานอุตุนิยมวิทยาญี่ปุ่น, และ J-Alert จากสำนักงานป้องกันและระงับอัคคีภัยและภัยพิบัติ)- Denmark เดนมาร์ก - S!RENEN (THE S!REN)- Turkey ตุรกี - UYARSİS- Taiwan ไต้หวัน - 災防告警細胞廣播訊息系統- Thailand ไทย -  THAlert โดยกรมป้องกันและบรรเทาสาธารณภัย- Norway นอร์เวย์ - Nødvarsel- New Zealand นิวซีแลนด์ - Emergency Mobile Alert- Netherlands เนเธอร์แลนด์ - NL-Alert- Brazil บราซิล - Defesa Civil Alerta- Bulgaria บัลแกเรีย - BG-ALERT- France ฝรั่งเศส - fr- Philippines ฟิลิปปินส์ - Emergency Cell Broadcast System (ECBS)- Germany เยอรมนี - DE-Alert (MoWaS) - Romania โรมาเนีย - RO-ALERT- Luxembourg ลักเซมเบิร์ก - LU-Alert- Lithuania ลิทัวเนีย - LT-Alert- Sri Lanka ศรีลังกา - Disaster and Emergency Warning Network (DEWN)- Spain สเปน - ES-Alert- European Union สหภาพยุโรป - EU-Alert- United States สหรัฐอเมริกา - Wireless Emergency Alerts- United Arab Emirates สหรัฐอาหรับเอมิเรตส์ - UAE-Alert- United Kingdom สหราชอาณาจักร - UK Emergency Alert System- Austria ออสเตรีย - AT-Alert- Italy อิตาลี - IT-Alert- Israel อิสราเอล - "Personal Message" และ Home Front Command Alert System (HFC-Alert)- Iran อิหร่าน- Oman โอมาน - Oman-Alert- Hong Kong ฮ่องกง - Emergency Alert System (EAS) first used on 9 March 2022.

**ประเทศที่อยู่ในระหว่างการทดลองใช้**
รายชื่อประเทศและภูมิภาคต่อไปนี้ได้เลือกใช้เซลล์บรอดคาสต์เป็นระบบเตือนภัยสาธารณะระดับประเทศ แต่ขณะนี้อยู่ในระหว่างขั้นตอนการทดลองใช้- Czechia เช็กเกีย- Brazil บราซิล - Defesa Civil Alerta ได้ดำเนินการไปแล้วในภาคใต้และภาคตะวันออกเฉียงใต้ของประเทศ- Peru เปรู- Portugal โปรตุเกส- Poland โปแลนด์- Mexico เม็กซิโก - ขณะนี้กำลังอยู่ในระหว่างการทดสอบ- Ukraine ยูเครน - ขณะนี้กำลังอยู่ในระหว่างการทดสอบ- Slovenia สโลวีเนีย- Australia ออสเตรเลีย -  Emergency Alert Australia กำหนดไว้ในปี 2025- India อินเดีย -ขณะนี้กำลังอยู่ในระหว่างการทดสอบ- Ireland ไอร์แลนด์

**อ้างอิง**

**แหล่งข้อมูลอื่น**
 3GPP - The current standardization body for GSM with free standards available- 3GPP TS 23.041 Technical realization of Cell Broadcast Service (CBS)- 3GPP TS 25.419 UTRAN Iu-BC interface: Service Area Broadcast Protocol (SABP)- 3GPP TS 44.012 Short Message Service Cell Broadcast (SMSCB) support on the mobile radio interface- 3GPP TS 45.002 Multiplexing and multiple access on the radio path- 3GPP TS 48.049 BSC-CBC interface specification; Cell Broadcast Service Protocol (CBSP)- 3GPP TS 29.168 Cell Broadcast Centre interfaces with the Evolved Packet Core; Stage 3